 

**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ**

**ЗА ПЕРИОДА 2014-2020 Г.**

**По процедура чрез подбор на проектни предложения по подмярка**

**1.2. „Демонстрационни дейности и действия по осведомяване“**

**от мярка 1 „Трансфер на знания и действия за осведомяване“**

**BG06RDNP001-1.004**

|  |  |
| --- | --- |
| **№ НА ПРОЕКТА**  **(ОТ ИСУН 2020):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **ПРИОРИТЕТ НА ПРСР (област с поставен акцент):** |  |

На основание чл. 24, ал. 1 и чл. 37, ал. 3 от Закон за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от …………………. г. по Процедура **………………………**, одобрен на ………………….. г. от Управляващия орган на Програмата за развитие на селските райони за периода 2014-2020 г. (УО на ПРСР 2014 – 2020 г.) между:

**……………….. -** ръководител на Управляващия орган на Програмата за развитие на селските райони за периода 2014-2020 г. съгласно заповед ……………………… на министъра на земеделието,

**Държавен фонд „ЗЕМЕДЕЛИЕ“ - Разплащателна агенция**, със седалище и адрес на управление гр. София, бул. „Цар Борис III“ № 136, ЕИК по БУЛСТАТ 121100421, представляван от **………………………**, в качеството му на Изпълнителен директор, наричан за краткост „**Фондът**“, от една страна

и

**……………………………………………………………………………………………………...**

/*наименование/*, БУЛСТАТ ………………., представляван/о от ……………………….., с ЕГН ……………………… в качеството му на …………………… /*законен представител или упълномощено лице*, *при пълномощник се посочват и данните за упълномощеното лице и издаденото пълномощно*/

Адрес:..................................................., наричан за целите на този договор „**Бенефициент**“, от друга страна,

се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

**Чл. 1.** Ръководителят на Управляващия орган на ПРСР 2014-2020 г. чрез Държавен фонд „Земеделие“ – Разплащателна агенция (ДФЗ – РА) предоставя на …………………………… безвъзмездна финансова помощ (БФП) в максимален размер до......... лв. по подмярка 1.2. „Демонстрационни дейности и действия по осведомяване“ от мярка 1 „Трансфер на знания и действия за осведомяване“ от Програмата за развитие на селските райони за периода 2014 - 2020 г. за изпълнение на проект …..(наименование и номер от ИСУН), (наричан по-нататък „проекта“), а **Бенефициентът** приема БФП и се задължава да изпълни проекта, съгласно Формуляра за кандидатстване (Приложение № 1) и одобрения Финансов план (Приложение № 2), при спазване на този договор, условията и изискванията на Условията за кандидатстване и Условията за изпълнение по процедурата, правото на Европейския съюз и националното законодателство.

**Чл. 2.** (1) Одобрената обща стойност на финансовата помощ по проекта въз основа на представените от **Бенефициента** на етапа на кандидатстването документи и извършени проверки по чл. 29, ал. 2 от ЗУСЕСИФ, е в максимален размер на ………...…… (словом ……………………..…………..) лева и включва дейности по демонстрации и инвестиционни разходи, съгласно Приложение № 2.

(2) Максималният размер на безвъзмездната финансова помощ представлява до 100 % от стойността на одобрените и извършени от **БЕНЕФИЦИЕНТА** разходи по изпълнението на одобрения проект

(3) **Фондът** изплаща помощта в максималния размер по ал. 2, при условие че:

1. **Бенефициентът** е изпълнил одобрения проект съгласно условията и сроковете, определени в този договор, анексите и приложенията към него и Условията за изпълнение, както и относимите нормативни актове и актове на правото на Европейския съюз;

2. по отношение на **Бенефициента,** изпълнения проект и заявените за плащане разходи са спазени всички условия за изплащане на помощта, посочени в този договор и Условията за изпълнение, Условията за кандидатстване и Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;

3. **Бенефициентът** е възложил изпълнението на одобрените за финансиране дейности при спазване на условията на Глава четвърта „Специални правила за определяне на изпълнител от бенефициенти на безвъзмездна финансова помощ” от ЗУСЕСИФи свързаните с него подзаконови нормативни актове и процедурата/процедурите за избор на изпълнител са съгласувани от Фонда при спазване на изискванията, посочени в Условията за изпълнение.

(4) Плащанията по договора се извършват по банков път по банкова сметка на **Бенефициента**, посочена в чл. 22.

**Чл. 3** (1) Финансовата помощ може да бъде изплащана авансово, междинно и окончателно, ако **БЕНЕФИЦИЕНТЪТ** подаде искане за такова плащане, при условията и в сроковете по този договор и Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, бр. 48 от 2018 г.), наричана по-надолу „Наредба № 4 от 2018 г.“.

(2) **Бенефициентът** може да получи авансово плащане в размер до 50 на сто от стойността на одобрената финансова помощ за инвестиционни разходи в съответствие с чл. 45 от Регламент (ЕС) № 1305/2013 г.

(3) Искане за авансово плащане се подава при условията предвидени в чл. 7, ал. 1 и ал. 2 от Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

(4) Оригиналът на обезпечението се предоставя на ДФЗ – РА по реда и условията на чл. 9 от Наредба № 4 от 2018 г.

(5) Срокът на валидност на банковата гаранция трябва да покрива срока на административния договор, удължен с шест месеца.

(6) Авансово плащане се допуска не повече от един път за периода на изпълнение на проекта след съгласуване на процедурата за избор на изпълнител (избран по реда на ЗОП или ПМС № 160/2016г.) обществената/ите поръчка/и за инвестиционните разходи от ФОНДА.

(7) Авансово плащане може да бъде заявено не по-късно от шест месеца след съгласуване на обществената/ите поръчка/и за инвестиционните разходи.

(8) В случай че окончателната стойност на одобрената безвъзмездна финансова помощ по проекта е по-малка от първоначално одобрената и по проекта е извършено авансово плащане, което надхвърля 50% от окончателната стойност на одобрената безвъзмездна финансова помощ, БЕНЕФИЦИЕНТЪТ възстановява разликата между размера на изплатеното авансово плащане и допустимия съгласно ал. 1 размер на авансовото плащане преди сключване на допълнителното споразумение към административния договор, с което се определя окончателната стойност на помощта. Бенефициентът възстановява и натрупаните лихви върху изплатеното авансово плащане.

**Чл. 4. Бенефициентът** може да получи междинни плащания за демонстрации след като подаде пред Фонда искане за междинно плащане, окомплектовано с всички документи, които отговарят на изискванията, посочени в Условията за изпълнение и в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн. ДВ бр. 48 от 2018 г.).

**Чл. 5**. (1) За получаване на безвъзмездна финансовата помощ в посочения в чл. 2, ал. 1 максимален размер, **Бенефициентът** е длъжен да подаде пред **Фонда** искане за окончателно плащане до изтичане на срока посочен в чл. 6, ал. 1, при спазване на условията и окомплектовано с документите, посочени в Условията за изпълнение и в съответствие с условията в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн. ДВ бр. 48 от 2018 г.)

(2) Окончателният размер на подлежащата на плащане БФП се определя въз основа на подаденото искане по ал. 1 и след извършване от страна на **Фонда** на административните проверки и проверките на място, въз основа на които е установено:

1. фактическото съответствие и съответствието по документи между одобрената по проекта и реално извършените дейности, и

2. спазването от **Бенефициента** на всички изисквания по този договор, Условията за кандидатстване и Условията за изпълнение.

(3) **Фондът** изплаща определения при условията на този договор размер на финансовата помощ в срок до 90 (деветдесет) дни от подаване на окомплектованото с всички изискуеми документи искане за междинно/окончателно плащане. Този срок може да се удължава при наличие на основание за това, посочено в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн. ДВ бр. 48 от 2018 г.).

**ІІ. СРОКОВЕ ЗА ИЗПЪЛНЕНИЕ НА ОДОБРЕНИЯ ПРОЕКТ**

**Чл. 6.** (1) **Бенефициентът** се задължава да изпълни изцяло одобрения проект в срок до ……… месеца, считано от датата на подписването на този договор, но не по-късно от 1 октомври 2025 г.

(2) Изпълнението на дейностите по одобрения проект трябва да започне в срок до дванадесет месеца от сключване на настоящия договор. В същия срок **БЕНЕФИЦИЕНТЪТ** уведомява **ФОНДА** и представя надлежни доказателства за започналото реално изпълнение.

(3) В срока по ал. 1 **БЕНЕФИЦИЕНТЪТ** се задължава да:

1. изпълни одобрения проект;

2. подаде искане за окончателно плащане, окомплектовано с всички, посочени в Условията за изпълнение документи.

**Чл. 7**. **Бенефициентът** е длъжен да спазва всички, посочени в този договор, в Условията за кандидатстване, Условията за изпълнение и в приложим нормативен акт критерии за допустимост, критерии за подбор, ангажименти и други задължения, за срока за от подаване на формуляра за кандидатстване до:

1. получаване на окончателно плащане по проекта за проекти, по които не е финансирано закупуването на активи/инвестиция.

2. до 5 години от получаване на окончателно плащане за проекти, по които е финансирано закупуването на активи/инвестиция.

**ІII. ПРАВА И ЗАДЪЛЖЕНИЯ НА УПРАВЛЯВАЩИЯ ОРГАН И ФОНДА. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ**

**Чл. 8.** (1) За период от подписване на договора до изтичане на периода на мониторинг по чл. 7, **Фондът и Управляващият орган** имат право да упражняват постоянен, текущ и последващ контрол на **Бенефициента** за изпълнение на одобрения проект, за целевото използване на разходите и за спазване на всички критерии за допустимост, критерии за подбор, ангажименти и други задължения от страна на **Бенефициента**, като:

1. извършват проверки на място/посещения на място, включително и по време на провеждане на демонстрациите;

2. проверяват активите и дейностите, счетоводната отчетност, документите и информацията на хартиен и електронен носител, които се изготвят и/или съхраняват от **Бенефициента** във връзка с изпълнението на този договор;

3. изискват от **Бенефициента** или от упълномощените от него лица, както и от неговите контрагенти по подпомаганите дейности документи, сведения, справки и всяка друга информация за осъществяването на подпомаганата дейност.

(2) При непредставяне на документи, непълнота, несъответствие, неточност или неяснота в представени от бенефициента документи или заявени данни, както и при необходимост да се установи точно изпълнение на договорни и нормативни задължения от страна на **Бенефициента**, **Фондът и Управляващият орган** имат право да изискват от **Бенефициента** представянето на допълнителни данни и документи, както и отстраняването на непълноти, неточности или неясноти в указан срок, както и да извършват проверки във връзка с това.

**Чл. 9.** (1) Всеки разход, предвиден за финансиране със средства от безвъзмездна финансова помощ, предоставена с този договор, включен в искане за плащане по проекта от страна на **Бенефициента**, за който се докаже, че е неправомерен поради нередност или се установи, че е недопустим по друга причина, не подлежи на оторизация и плащане от страна на **Фонда**.

(2) **Фондът** има право да откаже пълно или частично изплащане на финансовата помощ по чл. 2, ал. 1, както и да изиска възстановяване на част или цялата помощ (*ако такава е изплатена*), при наличие на някое от следните обстоятелства:

1. при извършване на административни и проверки на място по подадено от **Бенефициента** бъде установена непълнота, несъответствие, неточност или неяснота на документите или на заявените данни, както и ако не са отстранени или не са представени изисканите документи в определения срок, когато е дадена такава възможност;

2. одобреният проект не е изпълнен съгласно одобреното проектно предложение, условията в Условията за кандидатстване по процедурата и/или в Условията за изпълнение или в този договор, включително когато **Бенефициента** е придобил активи и/или изпълнил дейности - предмет на подпомагането, с технически параметри, различни от одобрените от **Фонда** - когато констатираните различия/отклонения: водят до недопустимост или необоснованост на заявените за подпомагане разходи, или засягат основната цел на проекта, или променят предназначението на одобрения проект, или водят до несъответствие с целите, дейностите, изискванията и критериите за подбор, посочени в Условията за кандидатстване по процедурата и/или в Условията за изпълнение или в този договор;

3. одобреният проект не е изпълнен в срока по чл. 6, ал. 1;

4. изпълнението на одобрения проект не е започнало в сроковете посочени в чл. 6, ал. 2 и 3.

5. подпомаганите активи не се използват съгласно предназначението и при условията, посочени в одобрения проект

6. **Бенефициентът** или упълномощен негов представител е възпрепятствал и/или осуетил извършването на проверка/посещение на място от страна на **Фонда** и/или други оправомощени за това органи;

7. по повод сключването или изпълнението на този договор, пред **Управляващия орган** или **ФОНДА** са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по този договор, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

8. **Бенефициентът** не е уведомил **Фонда** за настъпването на факти и обстоятелства от значение за изпълнението на одобрения проект;

9. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (OB, L 255 от 28.8.2014 г.) във връзка с чл. 48, параграф 2 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB, L 227 от 31.7.2014 г.) **Фондът** установи, че **Бенефициент**, подаденият от него проект или предложените за финансиране разходи не отговарят на изискванията за допустимост за подпомагане, посочени в Условията за кандидатстване;

10. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;

11. **Бенефициентът** не е провел относимата процедура към възлаганата услуга, и/или доставка или не е спазил законовия ред за възлагане на обществена поръчка за изпълнение на дейностите – предмет на подпомагане по този договор или е възложил обществената поръчка за изпълнение на тези дейности в нарушение на разпоредбите на Закона за обществените поръчки и свързаните с него подзаконови нормативни актове, констатирано от **Фонда**, оправомощен контролен орган, одитни или сертифициращи органи. В тези случаи **Фондът** налага финансови корекции върху засегнатите от неспазването разходи за установените нарушения по реда и условията на чл. 70 и следващите от ЗУСЕСИФ като размерът на пълния или частичен отказ от изплащане на финансовата помощ е равен на размера на наложената финансова корекция.

12. **Бенефициентът** не изпълни дадените му указания от **ФОНДА** или оправомощен компетентен орган при осъществяване на предварителна проверка относно законосъобразността на планираните обществени поръчки за възлагане на дейностите по одобрения проект;

13. **Бенефициентът** не е спазил изискванията на посочената в Условията за изпълнение „Процедура за осъществяване на предварителна проверка и последващ контрол върху процедурите по Закона за обществени поръчки и обществени поръчки за избор на изпълнител с публична покана за разходи, финансирани изцяло или частично със средства от Европейския земеделски фонд за развитие на селските райони”, което е констатирано от **ФОНДА** или друг оправомощен компетентен орган;

14. **Бенефициентът** не е спазил друго нормативно установено и/или договорно задължение.

(3) **Фондът** отказва пълно или частично изплащане на помощта, съответно изисква възстановяване на част или цялата помощ, ако има изплащане, при някое от следните обстоятелства:

1. дейностите, свързани с проектното предложение, са извършени преди датата на сключване на настоящия договор;

2. заявените за възстановяване разходи не отговарят едновременно на следните условия:

а) да са извършени срещу съответните разходооправдателни документи – фактури и/или други документи с еквивалентна доказателствена стойност.

б) да са действително извършени и платени на избрания от **Бенефициента** изпълнител/доставчик съответно на лице, което се явява оправомощено да получи плащането по силата на договор или нормативен акт *(протоколи и други документи, удостоверяващи прихващане не се признават като доказващи реално извършено плащане)* и когато изпълнителят е избран при спазване на процедура по ЗОП или Постановление на Министерския съвет № 160 от 2016 г. за определяне правилата за разглеждане и оценяване на оферти и подписването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове (ДВ, бр. 52 от 2016 г.) (ПМС № 160 от 2016 г.) са изплатени на доставчик/изпълнител, одобрен от **Фонда** изпълнител/доставчик, съответно на лице, което се явява оправомощено да получи плащането по силата на договор или нормативен акт *(протоколи и други документи, удостоверяващи прихващане не се признават като доказващи реално извършено плащане)*;

в) да са извършени в парична форма и платени по банков път, с изключение на посочените като допустими за плащане в брой в Условията за кандидатстване;

г) да са отразени в счетоводната и данъчната документация на **Бенефициента** чрез отделни счетоводни аналитични сметки или в отделна счетоводна система и да могат да се проследят въз основа на ефективно функционираща одитна пътека;

д) да не са финансирани по друг проект, програма или друга схема, финансирана от публични средства - средства от националния бюджет и/или бюджета на Европейския съюз, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно РЕГЛАМЕНТ (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ, L 193 от 30 юли 2018 г.);

3. **Бенефициентът** е представил неверни сведения с цел да получи подпомагане или е пропуснал да предостави необходимата информация или документи, когато е разполагал с тях, съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4. искането за окончателно плащане не е подадено в срока по чл. 6, ал. 1, ведно с всички изискуеми съгласно Условията за изпълнение документи;

5. когато по отношение на **Бенефициента** или друго задължено лице е налице обстоятелство, посочено в раздел 11.2 „Критерии за недопустимост на кандидатите“ към Условията за кандидатстване.

6. **Бенефициентът** не изпълни задължението си да поддържа съответствие с критериите за подбор, по които проектното му предложение е било оценено, за периода от датата на подписване на този договор до изтичане на периода на мониторинг по чл. 7, ако броят точки, съответстващ на критериите за подбор, съгласно Приложение № 3 към договора, на които проектът на Бенефициента отговаря, е по-малък от 30 и/или по-малък от минималния брой на точките, присъдени на проектните предложения, за които е бил наличен бюджет, определен за прием по подмярката, в рамките на който е било подадено и проектното предложение на Бенефициента;

7. е установено изкуствено създаване на условия, необходими за получаване на помощта, с цел осъществяване на предимство или облага в противоречие с целите на мярката или с приложимото в областта национално или европейско законодателство;

8. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

9. **Бенефициентът** не спазва критерий за допустимост или друго изискване, посочено в Условията за кандидатстване, Условията за изпълнение или приложим нормативен акт.

**Чл. 10**. (1) **Фондът** е длъжен да уведоми писмено **Бенефициента** за окончателния размер на финансовата помощ за направените и платени от **Бенефициента** и приети от **Фонда** като допустими разходи. В случай на отказ да бъде изплатена заявена финансова помощ, **Фондът** е длъжен да посочи мотивите за това.

(2) **Фондът** се задължава да изплати на **Бенефициента** помощта до одобрения размер след изпълнение на одобрения проект от **Бенефициента** и при изпълнение на всички останали изисквания за изплащане на помощта, предвидени в този договор, в Условията за изпълнение и друг приложим нормативен акт.

(3) **Фондът** е длъжен да създаде база данни на лицата, включени в демонстрациите, финансирани по подмярка 1.2 „Демонстрационни дейности и действия по осведомяване“ и да информира Бенефициента при установяване на дублиране на лица, за които е отказано изплащане на финансова помощ.

**Чл. 11**. **Фондът** е длъжен да уведомява писмено **БЕНЕФИЦИЕНТА** за установени пропуски и несъответствия, в представени документи, като му определя срок за отстраняването им.

**ІV. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 12.** (1) **Бенефициентът** има право да получи безвъзмездната финансова помощ в размера по чл. 2, ал. 1, съответстваща на приетите като допустими за плащане разходи за изпълнение на одобрения проект, която да му бъде изплатена под формата на междинно и окончателно плащане при спазване на всички условия, предвидени в този договор и Условията за изпълнение*.*

(2) **Бенефициентът** има право да:

1. бъде уведомен за окончателния размер на финансовата помощ или за отказа да му бъде изплатена такава;

2. получи авансово/междинно плащане при изпълнение на условията за това;

3. присъства лично или чрез негов упълномощен представител при извършването на проверка на място от служители на **Фонда** по време на извършване на демонстрациите, както и след подаване на искане за междинно/окончателно плащане, да му бъде представен докладът с резултатите от проверката за подпис и да напише в доклада обяснения и възражения по направените констатации, както и след приключване на проверката да му бъде предоставен или изпратен екземпляр от доклада, ако е установено неспазване;

4. в срок до 14 дни от получаването на протокола за проверката на място може писмено да направи възражения и да даде обяснения по направените констатации пред изпълнителния директор на **Фонда**;

5. оттегля по всяко време с писмено уведомление до **Фонда** подадено искане за плащане и/или приложени към него документи изцяло или частично и/или да поправя очевидни грешки в тези документи, когато са налице изискванията за допустимост за оттегляне или поправка на очевидна грешка, посочени в Наредба № 4 от 30 май 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

**Чл. 13.** (1) **Бенефициентът** е длъжен за периода от датата на сключване на договора до изтичане на периода на мониторинг по чл.6 спазва всички критерии за допустимости да изпълнява всички ангажименти и други задължения, посочени в Условията за изпълнение.

(2) В срок не по-късно от 15 дни преди започване на всяка демонстрация **Бенефициентът** е длъжен да изпраща, през съответния модул на ИСУН, информация за дата на стартиране и период на провеждането й, място на провеждане, график по дни и часове, списък на лицата, който съдържа три имена и единен граждански номер и съответно Уникален идентификационен номер на земеделския стопанин или номер на удостоверение на горския стопанин.

(3) За обучаемите, които са горски стопани или заети в техните стопанства към информацията по ал. 2 се представят и:

1. Заявление за включване в демонстрацията;

2. Декларация за получени държавни помощи;

3. Декларация по чл. 4а, ал. 1 от ЗМСП (по образец, утвърден от министъра на икономиката и индустрията) – представя се от предприятия, който са малки или средни;

4. Отчет за приходите и разходите за текущата и за предходните две финансови години и Счетоводен баланс за текущата и за предходните две финансови години (индивидуален) – копие, заверено от горския стопанин (представя се само за големи предприятия). В случай че посочените документи са оповестени в търговския регистър, обстоятелствата ще се проверяват по служебен път съгласно чл. 23, ал. 4 от Закона за търговския регистър.

(4) При условие, че Бенефициентът не е изпратил уведомление, съгласно условията и сроковете по ал. 2 и 3, разходите за съответната демонстрация няма да бъдат одобрени и субсидия за него няма да бъде изплатена.

(5) Бенефициентът е длъжен да проведе одобрените демонстрации съгласно одобрените програми и преподаватели, в рамките на обявения времеви график в срока по този договор и в съответствие с Финансов план – Приложение 2.

**Чл. 14.** От датата на подписване на административния договор до изтичане на периода на мониторинг по чл. 7, **Бенефициентът** се задължава да поддържа съответствие с критериите за подбор, по които проектното му предложение е било оценено, съгласно Приложение № 3 - „Списък на критериите за подбор, по които проектното предложение е получило приоритет“.

**V. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 15**. (1) Този договор може да се изменя по инициатива на **Управляващият орган**, **Фонда** или **Бенефициента** при наличие на основание за това, посочено в чл. 39, ал. 1 от ЗУСЕСИФ.

(2) Изменение и/или допълнение на договора извън случаите по ал. 1 може да се извърши по мотивирано искане на **Бенефициента**, което е прието за основателно от **Управляващия орган**, въз основа на представени към искането доказателства за преценка на неговата основателност.

(3) Не се допуска изменение и/или допълнение на договора, което:

1. засяга основната цел на одобрения проект или

2. води до несъответствие с целите, дейностите, изискванията, посочени в Условията за кандидатстване или в Условията за изпълнение;

3. би поставило под въпрос сключването на този договор, съответно условията, при които същият би бил сключен или би било в противоречие с равнопоставеното третиране на бенефициентите; или

4. води до несъответствие с критериите за подбор, по които проектното предложение на бенефициента е било оценено, съгласно Приложение № 3 или

5. не се основава на мотивирано искане; или

6. се основава на изменение на договора с избрания изпълнител за изпълнение на дейност по одобрения проект, което е извършено в нарушение на разпоредбите на ЗОП/ ПМС № 160 от 2016 г.

(4) Когато искането за изменение на договора по ал. 2 води до увеличение на общата стойност на безвъзмездна финансова помощ, посочена в по чл. 2, ал. 2 или когато в резултат на изменението се увеличава стойността на безвъзмездната финансова помощ за някоя от позициите, посочени в Приложение № 2 към настоящия договор, **Управляващия орган** и **Фонда** уважава искането за изменение при спазване на изискванията, посочени в ал. 3, но общата стойност на безвъзмездната финансова помощ, съответно тази за съответната позиция от Приложение № 2 към настоящия договор, не се увеличава. В този случаи превишението се поема като собствен принос от Бенефициента.

(5) Когато установи непълнота, несъответствие, неточност или неяснота в представени от Бенефициента документи или заявени данни, както и с цел да се удостовери верността на тези данни, **Управляващият орган** изпраща уведомление до **Бенефициента** да представи в 10 дневен срок съответните документи, както и да отстрани установените непълноти, несъответствия, неточности или неясноти.

(6) **Управляващият орган** се произнася по искането по ал. 2 в срок до един месец от подаването му, а когато са изискани документи и/или информация по ал. 5 - до 14 дни от изтичане на срока за представянето им и уведомява **Бенефициента**, включително за мотивите, ако отхвърля искането.

(7) При уведомяване от **Управляващия орган** за съгласие с исканата промяна, **Бенефициентът** или упълномощено от него лице трябва да се яви в срок до 14 дни от получаването на уведомлението за сключване на допълнително споразумение към договора, като при неявяване в този срок правото за подписване на допълнителното споразумение към договора се погасява.

(8) Постигнатите договорености за изменение или допълнение на този договор се оформят с допълнителни споразумения, които са неразделна част от договора. В случаите, когато по преценка на **Управляващия орган** не е необходимо подписване на допълнително споразумение за настъпване на исканата промяна, той е длъжен в уведомлението по ал. 4 да укаже това обстоятелство.

(9) Договорът може да бъде изменен и/или допълнен ако при извършените проверки по т.11 от Раздел IV. от Условията за изпълнение ДФЗ-РА констатира несъответствие.

**Чл. 16**. (1) Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено;
3. при невиновна невъзможност да бъдат изпълнени условията и задълженията за предоставяне на помощта;
4. при изрично искане от **Бенефициента**, че се отказва от помощта, направено в срока по чл. 5, ал. 1, и след възстановяване на получените по проекта плащания, ако има такива;
5. ако при извършените проверки по т. 11 от Раздел IV от Условията за изпълнение Фондът констатира несъответствие, при което договорът не би бил сключен.

(2) Договорът може да бъде прекратен едностранно от **Управляващия орган или Фонда** и при наличие на някое от следните обстоятелства:

1. при неизпълнение от **Бенефициента,** на което и да е от задълженията му по този договор, Условията за кандидатстване, Условията по изпълнение или по приложим към предоставянето на помощта нормативен акт, като договорът се прекратява без предизвестие;

2. при незапочване на изпълнението в срока по чл. 6, ал. 2 – с едноседмично предизвестие и ако в този срок **Бенефициентът** не представи надлежни доказателства, че изпълнението е започнало в срока по чл. 6, ал. 2.

3. когато бенефициентът не отговаря на условията за допустимост, посочени в Условията за кандидатстване;

4. при невиновна невъзможност на всяка от страните да бъдат изпълнени посочените в него условия;

5. в случай на констатирана нередност или измама, извършена от бенефициента при изпълнението на проекта;

(3) В случаите по ал. 2, **Бенефициентът** дължи връщане на получените плащания (ако такива са изплатени), ведно със законната лихва върху него от датата на получаването му.

**VI. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 17**. (1) В случай че преди изплащането на помощта **Бенефициентът** наруши някое от задълженията си по този договор, Условията за изпълнение или в приложим нормативен акт, Фондът намалява или отказва изцяло заявената безвъзмездна финансова помощ.

(2) При установяване на хипотеза по чл. 9, ал. 3, т. 3-7 **Фондът** отказва изцяло изплащането на безвъзмездна финансова помощ. Наличието на хипотеза по чл. 9, ал. 3, т. 1 и 2 води до пълен отказ от изплащане на безвъзмездна финансова помощ при съобразяване с размера на засегнатите от неспазването разходи и при съответно прилагане на санкцията по чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

(3) При установяване на хипотеза по чл. 9, ал. 2 **Фондът** има право да откаже изцяло или частично изплащането на безвъзмездната финансова помощ, като взема предвид вида на неспазването, размерът на разходите, които то засяга, тежестта и степента на неспазването, неговата продължителност и системност или други обстоятелства, имащи отношение към определяне на размера на допустимите разходи и вземането на решение за размера на подлежащата на изплащане финансова помощ.

(4) **Фондът** отказва изцяло изплащането на финансовата помощ и в други, изрично посочени в Условията за изпълнение случаи на неспазване, като **Бенефициентът** дължи връщане на всички получени по договора плащания. В случаите, когато неспазването на критерий за допустимост или на друго, изрично посочено в Условията за изпълнение, е установено Бенефициентът дължи връщане на пълния размер на изплатената по договора безвъзмездна финансова помощ.

(5) При пълен отказ от изплащане на безвъзмездна финансова помощ, **Бенефициентът** дължи връщане на пълния размер на получените плащания, ведно със законната лихва върху него, считано от датата, на която изпадне в забава за връщането му, когато обособената част от одобрения проект и платените за това разходи не отговарят на всички изисквания за получаване на пълния размер на финансовата помощ, посочени в този договор, Условията за изпълнение или приложим нормативен акт.

**Чл. 18**. Когато след изплащане на помощта, **Бенефициентът** не поддържа съответствие с критерий за допустимост, критерий за подбор или не спази ангажимент или друго задължение, произтичащо от този договор, Условията за изпълнение или приложим нормативен акт, той дължи връщане на цялата или част от получената по договора безвъзмездна финансова помощ. Размерът на подлежащата на възстановяване безвъзмездна финансова помощ се определя съгласно Правилата за определяне на размера на подлежащата на възстановяване безвъзмездна финансова помощ по чл. 27, ал. 9 от ЗПЗП.

**Чл. 19.** (1) **Бенефициентът** се задължава да възстанови всички неправомерно изплатени или подлежащи на възстановяване средства, включително такива, които са обект на финансова корекция, наложена от **Фонда** или е в резултат на проверки от страна на сертифициращи или одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване, включително държавна/минимална помощ, предоставена в нарушение на приложимите регламенти.

(2) В случай, че **Фондът** не удовлетвори вземането си във връзка с дължимите му суми по реда на ал. 1 (*доброволно възстановяване*), той има право да го прихване от всяко следващо плащане по одобрения проект. **Фондът** може да прихване неправомерно изплатените и подлежащите на възстановяване суми, включително начислените върху тях лихви, от последващи плащания на средства, дължими към **Бенефициента,** включително от други действащи договори, сключени между страните или произтичащи от заявено финансово подпомагане от **Бенефициента** по други схеми, мерки или програми, администрирани от **Фонда**.

(3)Невъзстановените чрез способите по ал. 1 и 2 вземания представляват публични държавни вземания и подлежат на принудително събиране чрез Националната агенция за приходите.

**Чл. 20.** (1) **Бенефициентът** не носи отговорност за пълно или частично неизпълнение, ако то е възникнало като пряка последица от действието на непреодолима сила/извънредни обстоятелства.

(2) Непреодолима сила /извънредни обстоятелства/ по ал. 1 е понятие по смисъла на член 2, параграф 2 от Регламент (ЕС) № 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета и може да бъде всяко от следните събития:

а) смърт на бенефициента;

б) дългосрочна професионална нетрудоспособност на бенефициента;

в) тежко природно бедствие, което е засегнало сериозно стопанството;

г) случайно унищожение на постройките за животни на стопанството;

д) епизоотия или болест по растенията, която е засегнала съответно част или всички селскостопански животни или земеделски култури на бенефициента;

е) отчуждаване на цялото стопанство или на голяма част от стопанството, ако това отчуждаване не е могло да бъде предвидено към деня на подаване на заявлението..

(3) За настъпването на което и да е обстоятелство по ал. 2 **Бенефициентът** или упълномощено от него лице е длъжен да уведоми писмено **Фонда** в срок до 15 работни дни от датата, на която има възможност да го направи, като представя надлежни доказателства за това с документи, включително, когато е възможно - издадени от компетентен орган.

(4) При неизпълнение на задължението по ал. 3 **Бенефициентът** не може да се позовава на непреодолима сила.

(5) Когато е не уведомил Фонда в срока по ал. 3, **Бенефициентът** не може да се позовава на непреодолима сила/извънредно обстоятелство.

**VIІ. ДРУГИ УСЛОВИЯ**

**Чл. 21**. По смисъла на този договор:

а/ „Одобрен проект“ е съвкупността от дейности и свързаните с тях разходи, одобрени за финансиране с настоящия договор, съгласно подаденото от Бенефициента на етапа на кандидатстването по мярката и одобрено от Управляващия орган проектно предложение, заедно с всички приложени към него или допълнително представени документи;

б/ „Надлежни доказателства за започване на изпълнението“ по смисъла на чл. 5, ал. 2: документ, удостоверяващи започването на изпълнението на дейностите, заложени в план –програмите, документи за извършени разходи и др. подобни, вкл. документи удостоверяващи започването на процедура за избор на изпълнител по реда на ЗОП/ ПМС № 160 от 2016 г., включително подадено от **Бенефициента** и прието от **Фонда** искане за междинно плащане по този договор, независимо от стойността на заявените за плащане разходи.

в/ Условия за кандидатстване са Условията за кандидатстване с проектни предложения за предоставяне на безвъзмездна финансова помощ по подмярка 1.2 от Програма за развитие на селските райони за периода 2014-2020 по процедура **№ ……………….…**– Приложение № 1 към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ);

г/ „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **Бенефициентът** е знаел или е бил длъжен да знае и при знанието на които от страна на **Фонда** договорът не би бил сключен или би бил сключен при различни условия.

д/ „Актив” е всяко движимо или недвижимо имущество или право, оценимо в пари;

**Чл. 22**. (1) Всички съобщения между страните по този договор се извършват чрез изпращане на уведомление чрез ИСУН на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено чрез ИСУН.

**Чл. 23**. Бенефициентът посочва следната банкова сметка за извършване на плащанията по този договор:

..................................................(посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

**Чл. 24**. Когато по повод изпълнението на настоящия договор, **Бенефициентът** се представлява от упълномощено лице, упълномощаването трябва да е с изрично нотариално заверено пълномощно.

**Чл. 25.** Следните документи представляват приложения към този договор и са неразделна част от него:

1. Приложение № 1 - Формуляр за кандидатстване и приложените към него документи в ИСУН;

2. Приложение № 2 - Финансов план;

3. Приложение № 3 - Списък на критериите за подбор, по които проектното предложение е получило приоритет;

4. Приложение № 4 - Условия за изпълнение на одобрени проекти по процедура чрез подбор по подмярка 1.2. „Демонстрационни дейности и действия по осведомяване“ от мярка 1 „Трансфер на знания и действия за осведомяване“ от Програмата за развитие на селските райони за периода 2014-2020 г. (на електронен носител);

5. Приложение № 5- Застрахователни рискове.

Настоящият договор влиза в сила от датата на подписването му и е подписан в три еднообразни екземпляра на български език, по един за всяка от страните.

С подписването на настоящия договор Бенефициентът потвърждава, че е запознат със съдържанието на договора и неговите приложения и с Условията за изпълнение и ги приема.

|  |  |  |
| --- | --- | --- |
| **РЪКОВОДИТЕЛ НА УО НА ПРСР 2014 - 2020 г.**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **ИЗПЪЛНИТЕЛЕН ДИРЕКТОР НА ДЪРЖАВЕН ФОНД „ЗЕМЕДЕЛИЕ”:**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |